Kovács Gábor (jegyző)
Kovács Gábor (Érmihályfalva, 1856. február 17. – ?) községi jegyző és magyar királyi állami anyakönyvvezető.

Élete

A gimnáziumot Debrecenben kezdte és Eperjesen folytatta és az érettségi vizsga letételével Debrecenben végezte be. A katonaságnál egyéves önkéntes volt és tiszti rangot nyert. Községi jegyzőnek Albison (Bihar megyében) 1878-ban választották meg.

Költeménye van a Vidéki költől Albumában (Kassa, 1896.) Közigazgatási és szépirodalmi cikkeket írt a Községi Közlönybe (1883. Észrevételek az 1871. évi községi törvény módosítása tárgyában, a Nagyváradban is megjelent), a Községi Közigazgatásba (melynek főmunkatársa volt, 1895. Hatóság-e a községi vagy közjegyző?) sat., költeményei és cikkei még más lapokban is vannak; a Jegyzői Almanachnak is munkatársa volt (1893-94.)

Munkái

 Költemények. Szatmár, 1878.
 Jegyzői irálytan. Elméleti és gyakorlati útmutató. Községi- s körjegyzők, segédjegyzők s vizsgára készülő jegyzőgyakornokok használatára. Nagyvárad, 1890.

Források

További információk

 Jegyzői Almanach 1892. 119. old. 
 Gulyás Pál: Magyar írók élete és munkái. Bp., Magyar Könyvtárosok és Levéltárosok Egyesülete, 1939-2002. 7. kötettől sajtó alá rend. Viczián János.

1856-ban született személyek
Érmihályfalviak